Case ID: 1047098
Sentence 4: İşin halları: Birinci instansiya məhkəməsinin hökmünə əsasən X18 Azərbaycan Respublikası CMnin 263.2-ci maddəsi ilə təqsirli bilinib məhkum edilmişdir ona görə ki, o, xx xxxx 2014-cü ildə saat 18:50 radələrində idarə etdiyi “Hyundai County” markalı, **-JS-*** dövlət qeydiyyat nişanlı avtobusla Bakı-Şamaxı-Yevlax avtomobil yolunun Abşeron rayonu ərazisindən keçən 11-ci kilometrliyində Şamaxı rayonu istiqamətində 45 km/saat sürətlə hərəkətdə olarkən hərəkət üçün təhlükə yarandığını görüb nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməli olduğu halda, bunu etməyib “Yol hərəkəti haqqında” Azərbaycan Respublikası Qanununun 50-ci maddəsinin 1-ci hissəsinin tələblərini pozaraq hadisənin qarşısını almağa texniki imkanı olsa da ala bilməyib, Bakı şəhəri istiqamətində hərəkət edən X6 idarə etdiyi “Mercedes Benz C180” markalı, **-GB-*** dövlət qeydiyyat nişanlı minik avtomobili ilə qarşı-qarşıya toqquşduqdan sonra arxadan gələn Zərərçəkmiş şəxs idarə etdiyi “VAZ-21063” markalı, **-BA-*** dövlət qeydiyyat nişanlı minik avtomobili avtobusun arxa hissəsi ilə toqquşmuş, nəticədə Zərərçəkmiş şəxs məxsus “VAZ-21063” markalı avtomobilin bəzi detallarını zədələməklə ona 1000 (bir min) manat, Cəbrayıl Həsənzadəyə məxsus “Mercedes Benz C180” markalı avtomobili əzməklə ona 9.800 (doqquz min səkkiz yüz) manat məbləğində maddi ziyan vurulmuş, eləcə də, “Mercedes Benz C180” markalı avtomobilin sürücüsü X8 travmatik-hemorragik şok, hər iki ağ ciyərlərin cırılması, qabırğaların iki tərəfli yerdəyişən sınıqları, daxili qanaxma, hər iki budun və sağ saidin qapalı yerdəyişən sınıqları, sağ baldırın açıq sınığı, sağ baldırın əzilmiş-cırılmış yarası, sol əlin birinci barmağının tam qopması, çənə, boyun, döş qəfəsi, qarın, sol bud, sol diz oynağı və hər iki sağ baldır nahiyələrinin sıyrıqları kimi həyat üçün təhlükəli olan, sağlamlığa ağır zərər vuran xəsarətlər yetirməklə onun daxili qanaxma ilə müşayiət olunan hər iki ağ ciyərlərin cırılması, ikitərəfli qabırğaların çoxsaylı yerdəyişən sınıqları, hər iki budun, sağ saidin və sağ baldırın sınıqları nəticəsində baş vermiş travmatik-hemorragik şokdan ölməsinə səbəb olmuşdur.